**Z A P I S N I K**

sa 7. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 07. ožujka 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Tomislav Panenić, poslije prve točke napustio sjednicu
6. Branislav Mišljenović
7. Antun Lukić,
8. Mihael Sabadoš,
9. Dejan Ljikar
10. Robert Mesaroš

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Kata Cvitković - pročelnica JUO
3. Andrea Horvatović – komunalni i poljoprivredni redar

**Odsutni:**

1. Slavko Ždinjak - zamjenik općinskog načelnika iz reda pripadnika rusinske nacionalne manjine

Predsjednik Općinskog vijeća pozdravlja gosp. Igora Štrangarevića, direktora Kumunalca i sve nazočne, utvrđuje da postoji kvorum za održavanje sjednice (nazočno 10 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa 6. sjednice Općinskog vijeća Općine Tompojevci, održane dana 26. siječnja 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 10 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda

1. Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2021. godinu
2. Prijedlog Odluke o izmjenama i dopunama Odluke o imenovanju Povjerenstva za uvođenje u posjed poljoprivrednog zemljišta u vlasništvu RH na području Općine Tompojevci.
3. Prijedlog Odluke o ustroju i djelokrugu Jedinstvenog upravnog odjela Općine Tompojevci.
4. Prijedlog Odluke o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Tompojevci.
5. Prijedlog Odluke o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci.
6. Godišnji plan razvoja sustava civilne zaštite na području Općine Tompojevci za 2022. g.

Dnevni red jednoglasno prihvaćen ( 10 glasova „ZA“).

**Točka 1.**

*Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2021. godinu*

Predsjednik Općinskog vijeća daje riječ direktor Komunalca, Igoru Štrangareviću (izvjestitelju ove točke).

*Igor Štrangarević*, pozdravlja sve nazočne i podnosi Izvješće o provedenim aktivnostima na gospodarenju otpadom na području Općine Tompojevci za 2021. godinu, koje su vijećnici u pisanom obliku dobili u materijalima. Naglašava kako je na području Općine napravljen trend smanjivanja miješanog komunalnog otpada, a isto tako došlo do sve većeg porasta razvrstavanja i odlaganja otpada posebice papira i kartona, plastike i glomaznog otpada. Pohvaljuje mještane Općine za razvrstavanje otpada na kućnom pragu i odlaganje na reciklažnom dvorištu, više se otpada sakupi u Općini nego na reciklažnom dvorištu u gradu Vukovaru koje koristi i Općina Bogdanovci. Na kraju zaključuje da Općina dobro gospodari otpadom i ide prema zacrtanim ciljevima.

Predsjednik Općinskog vijeća otvara raspravu.

**Općinsko vijeće je bez rasprave, jednoglasno sa 10 glasova „ZA“ usvojilo**

**Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2021. godinu**

**Točka 2.**

*Prijedlog Odluke o izmjenama i dopunama Odluke o imenovanju Povjerenstva za uvođenje u posjed poljoprivrednog zemljišta u vlasništvu RH na području Općine Tompojevci.*

Predsjednik Općinskog vijeća daje riječ Općinskom načelniku (izvjestitelju ove točke).

*Općinski načelnik* upoznaje vijećnike s ostavkom jednog član Povjerenstva za uvođenje u posjed poljoprivrednog zemljišta (ostavka je dostavljena u materijalima za sjednicu). Kako bi se posao mogao završiti u rokovima predlaže se imenovanje novog člana geodetske struke.

**Općinsko vijeće je bez rasprave, jednoglasno sa 9 glasova „ZA“ usvojilo prijedlog i donio**

**Odluku o izmjenama i dopunama Odluke o imenovanju Povjerenstva za uvođenje u posjed poljoprivrednog zemljišta u vlasništvu RH na području Općine Tompojevci**

**Točka 3.**

*Prijedlog Odluke o ustroju i djelokrugu Jedinstvenog upravnog odjela Općine Tompojevci*

Predsjednik Općinskog vijeća daje riječ Kati Cvitković (izvjestiteljici ove točke)

*Kata Cvitković -* Općinsko vijeće Općine Tompojevci donijelo je Odluku o ustroju upravnog odjela Općine Tompojevci 2006. i Odluku o izmjeni i dopuni Odluke o ustroju upravnog odjela Općine Tompojevci 2009. Dana 03.12.2021. godine proveden je neposredan inspekcijski nadzor nad radom tijela Općine Tompojevci, pa tako i nad ovom odlukom. Nadzorom je utvrđeno da pojedine odredbe Odluke o ustroju upravnog odjela Općine Tompojevci nisu usklađene s odredbama Zakona o službenicima i namještenicima u lokalnoj i područnoj (regionalnoj) samoupravi i Zakona o lokalnoj i područnoj (regionalnoj) samoupravi (pojašnjeno). Sukladno nalogu, radi usklađenja sa navedenim Zakonima predlaže se donošenje nove Odluke o ustrojstvu i djelokrugu Jedinstvenog upravnog odjela Općine Tompojevci ( pojašnjava).

**Općinsko vijeće je bez rasprave, jednoglasno sa 9 glasova „ZA“ usvojilo prijedlog i donio**

**Odluku o ustroju i djelokrugu Jedinstvenog upravnog odjela Općine Tompojevci**

**Točka 4.**

*Prijedlog Odluke o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Tompojevci*

Predsjednik Općinskog vijeća daje riječ Kati Cvitković (izvjestiteljici ove točke)

*Kata Cvitković –* kao i u prethodnoj točki predmet inspekcijskog nadzora bila je i ova odluka koju je Općinsko vijeće donijelo 2009 godine. Odluku ne treba puno mijenjati - obrisati članka 8. i objaviti obrazac ( pojasnila), ali odlučili smo se za donošenje nove Odluke jer smo malo promijenili broj bodova, a obrazac za ocjenjivanje malo prilagodili i za namještenike ( pojašnjava zašto).

**Općinsko vijeće je bez rasprave, jednoglasno sa 9 glasova „ZA“ usvojilo prijedlog i donio**

**Odluku o kriterijima i načinu provođenja ocjenjivanja službenika i namještenika u Jedinstvenom upravnom odjelu Općine Tompojevci**

**Točka 5.**

*Prijedlog Odluke o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Općinsko vijeće je 26.01.2022. godine donijelo novu odluku o koeficijentu i osnovici za izračun plaće Općinskog načelnika i zamjenika Općinskog načelnika koji svoju dužnost obnašaju profesionalno i iznos naknade za rad Općinskog načelnika i zamjenika općinskog načelnika koji svoju dužnost obnašaju volonterski. Odluka sadrži odredbu i o pravu na materijalne troškove nastale u svezi s obnašanja dužnosti, koje nitko ne osporava, ali ne mogu biti propisani odlukom o plaći i naknadi (uputa inspektora). Iz tog razloga potrebno je tu odredbu iz odluke brisati, sve ostalo ostaje isto (koeficijent, osnovica i visina naknade).

**Općinsko vijeće je bez rasprave, jednoglasno sa 9 glasova „ZA“ usvojilo prijedlog i donio**

**Odluku o plaći i naknadi Općinskog načelnika i zamjenika Općinskog načelnika iz reda pripadnika rusinske nacionalne manjine Općine Tompojevci**

**Točka 6.**

Godišnji plan razvoja sustava civilne zaštite na području Općine Tompojevci za 2022. g.

Predsjednik Općinskog vijeća daje riječ Andrei Horvatović (izvjestiteljici ove točke).

*Andrea Horvatović* – godišnji plan razvoja sustava civilne zaštite na području Općine Tompojevci za 2022. godinu usvojen je na prošloj sjednici Općinskog vijeća, međutim došlo je opet do nekih promjena u vezi datuma tako da je osposobljavanje člana Stožera CZ Općine Tompojevci, koji nema uvjerenje, planirano za 16. ožujak 2022. godine, a osposobljavanje za članove CZ Opće namjene Općine Tompojevci, koji nemaju uvjerenja, planirano za 08. travanj 2022. godine.

**Općinsko vijeće je bez rasprave, jednoglasno sa 10 glasova „ZA“ donijelo**

**Godišnji plan razvoja sustava civilne zaštite na području Općine Tompojevci za 2022. godinu**

PITANJA I PRIJEDLOZI:

Nakon što je iscrpljen usvojeni dnevni red, predsjednik Općinskog vijeća poziva nazočne na postavljanje pitanja.

*Antun Lukić* predlaže da se preispita odluka o naknadama vijećnicima za rad i sudjelovanje na sjednicama Općinskog vijeća koja je donijeta na prošloj sjednici (na kojoj je nadopunjen prvobitni prijedlog odluke baš u vezi sudjelovanja na sjednici), jer nije fer da istu naknadu dobije vijećnik koji napusti sjednicu na početku i koji sudjeluje do kraja (svi mi koji radimo u firmama uzmemo slobodan dan i sl. kako bi mogli nazočiti sjednicama).

Predsjednik Općinskog vijeća – slaže se, da se o tome razmisli i vidi kako to urediti.

*Zlatko Potočki* javio se po pitanju smeća oko kontejnera koji su postavljeni kod benzinske u Mikluševcima, po mjesec dana budu puni, oko njih u kutijama i vrećama se nalazi smeće.

*Općinski načelnik* odgovara da je to pitanje trebalo biti postavljeno pod prvom točkom dnevnog reda kad je gosp. Štrangarević bio ovdje, te pojašnjava kako i na koji način Općina reagira u takvim i sličnim situacijama. U raspravu se uključuje Andrea Horvatović, Kata Cvitković, Mijo Horvatović i Antun Lukić koji postavlja pitanje mogu li se premjestiti kontejneri koji su sada kod doma u Tompojevcima na neku drugu lokaciju, jer je jako ružno kad neko dođe u dom, a smeća svud okolo.

*Općinski načelnik*, misli da je lokacije kod doma čak i dobra, jer je u sporednoj ulici, ali ako je želja mještana i MO za drugu lokaciju, neka predlože.

KLASA: 021-05/21-01/15

URBROJ: 2196-26-02-22-12

Sjednica završila sa radom u 14,40 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac